Ann verruil verkope vir eiendomsbedryf | News24
Ann verruil verkope vir eiendomsbedryf
Ann Stassen (56), ’n bekende gesig by Drommedaris in Jeffreysbaai, sluit op 1 Desember as verhuringsagent by die Fine & Country-span aan. Foto:MONIQUE BASSON
TOP verkoopsagent Ann Stassen (56) verruil na meer as ’n dekade elektriese toestelle en meubels vir die eiendomsbedryf.
Stassen, wat in 2006 as bestuurder by die Herholdt Groep in Jeffreysbaai begin werk het en later as top-verkoopsdame by Drommedaris, sluit op 1 Desember as verhuringsagent by die Fine & Country-span in Jeffreysbaai aan.
Slaggereed vir die nuwe uitdaging, sê sy: “Ek wil die beste verhuringsagent in die Oos-Kaap word, dan vat ek Suid-Afrika.”
Volgens Stassen het Fine & Country prinsipaal-Sandra Coetzer haar reeds in 2015 genader om haar kragte by die van hul dina-miese span te voeg, maar sy was nog nie ge-reed om haarself te ontwortel nie.
“Die tyd om my vlerke te sprei, is nou reg,” sê sy.
Volgens Stassen, wat in 2013 as die Rest Assured Beste Verkoopsdame in die Oos-Kaap aangewys is, gaan sy haar werksfamilie en klante die meeste mis. “Baie dankie vir jul ondersteuning die afgelope jare.
“Ek sien uit na die uitdaging en om nuwe mense te ontmoet. “Ek wil nog hoogtes bereik en op my ouderdom presteer,” sê sy.
Die nuwe werk beteken ook aanpasbare werksure. Iets wat vir dié selferkende oefen-fanatikus belangrik is. “Ek gaan beslis meer oefen.”
Kommetjie 07:29 AM
Road name: Kommetjie Road Outbound